Pavillón Multiúsos Fontes do Sar

O **Pavillón Multiúsos Fontes do Sar** é un pavillón cuberto multiúsos, situado en Santiago de Compostela e construído en 1998. Pertence ao concello capitalino, e está xestionado pola sociedade mixta XADE. Ten unha capacidade de 6.666 espectadores para espectáculos deportivos e de 10.000 espectadores para concertos.

Serve de feudo aos equipos Santiago Futsal de fútbol sala, Monbus Obradoiro de baloncesto, e ao Arteal de tenis de mesa.

Ten 10.000 m² de superficie e conta cun amplo ximnasio público. Nos exteriores ten piscinas ao ar libre e 700 prazas de aparcadoiro. Está situado na rúa de Diego Bernal s/n.

## Afluencia de espectadores 
300px|miniatura|Pavillón Multiúsos Fontes do Sar.
### Eventos deportivos 
A afluencia media de seareiros que acudiron ós encontros do Obradoiro CAB na ACB 2009-10 foi de 5509 persoas, con máximos de 6050 espectadores (fronte ó FC Barcelona). No seguinte ano, co equipo na LEB Ouro 2010-11, a media baixou a 4297 persoas. De volta na Liga ACB, na tempada 2011-12 a media de seareiros no pavillón medrou ata os 5241.

Pola súa banda, o Lobelle FS tivo 2353 espectadores de media nos seus encontros da LNFS 2010-11, con máximos de 3900 persoas (fronte ó ElPozo Murcia). Na tempada 2011-12 a media baixou ós 1700 espectadores, cun máximo de 3500 persoas.

### Eventos culturais 
En abril de 2010 mais de 5000 persoas asistiron sentadas a cada unha das 8 actuacións do Cirque du Soleil co seu espectáculo Saltimbanco no Multiúsos do Sar.

Nos numerosos concertos que cada ano se levan a cabo no recinto, como os de Mark Knopfler, Joaquín Sabina, David Bisbal, Juanes, Dover, Alice Cooper, Cypress Hill, Miguel Bosé etc, a afluencia de xente ten variado dende as 9000 persoas que asistiron ó concerto de Chayanne en agosto de 2010, ós 5000 que foron a ver a The Wailers en febreiro de 2009.

## Accidente ferroviario 2013 
O 24 de xullo de 2013 no lugar de Angrois, Sar, tivo lugar o accidente de tren máis grave da historia de Galicia e por vítimas oficiais, tamén o máis grave da historia de España por descarrilamento ferroviario. Polo menos 78 persoas faleceron no incidente. O pavillón Fontes do Sar utilizouse como tanatorio provisional pola gran cantidade de finados.

## Galería de imaxes 

Ficheiro:Vestíbulo_do_Mustiusos_do_Sar.jpg|Entrada do pavillón.
Ficheiro:Interior_do_Mustiusos_Fontes_do_Sar_durante_o_partido_Galicia-Portugal_de_fútbol_praia.jpg|Encontro de fútbol praia entre as selección de Galicia e Portugal.
Ficheiro:Montaxe do Cirque du Soleil no Multiusos de Sar.jpg|Montaxe do espectáculo Saltimbanco do Cirque du Soleil.
Ficheiro:Multiusos Fontes do Sar.jpg|Imaxe do interior do Pavillón nun encontro de fútbol sala.
Ficheiro:Lobelle - Azkar no Pavillón Multiusos Fontes do Sar.jpg|Encontro Lobelle - Azkar da tempada 2011-12.
Ficheiro:Obradoiro - Lagun Aro.jpg|Obradoiro CAB, nun partido contra o Lagun Aro de San Sebastián da ACB.
Ficheiro:Bancadas_supletorias_do_Fontes_do_Sar.jpg|Bancadas supletorias nun dos fondos do pavillón.

## Notas 
## Véxase tamén 
### Outros artigos 
* Lista dos pavillóns de Galicia de maior capacidade

### Ligazóns externas 
* www.multiusos.net web dos Multiúsos de Santiago de Compostela